Държавен вестник, бр. 21, 2021 г., стр. 83

БРОЙ  21	
Д Ъ Р Ж А В Е Н  В Е С Т Н И К 	
СТР.  83  
(5) Дружество за секюритизация уведо-
мява ресорния заместник-председател за 
всяка промяна в политиките, правилата и 
процедурите по ал. 1 при условията и в срока 
на чл. 38, ал. 5.
Задължение за опазване на търговската 
тайна
Чл. 54. (1) Членовете на управителния и 
на контролния орган на дружество за секю-
ритизация и лицата, работещи по договор за 
него, не могат да разгласяват, освен ако не 
са оправомощени за това, и да ползват за 
облагодетелстване на себе си или на други 
лица факти и обстоятелства, представлява-
щи търговска тайна, които са узнали при 
или по повод изпълнение на функциите и 
задълженията си.
(2) Всички лица по ал. 1 при встъпване 
в длъжност или започване на дейност на 
дружество за секюритизация подписват де-
кларация за опазване на търговската тайна.
Г л а в а  д е в е т а
АГЕНТ ЗА ОПС СЪОТВЕТСТВИЕ
Лиценз за извършване на дейност като 
агент за ОПС съответствие
Чл. 55. (1) Извършването на дейността 
по оценяване съответствието на секюри-
тизациите с критериите за опростеност, 
прозрачност и стандартизация, предвидени 
в чл. 19 – 22 или чл. 23 – 26 от Регламент 
(ЕС) 2017/2402, може да се осъществява от 
агент за ОПС съответствие след получаване 
на лиценз от Комисията.
(2) За издаване на лиценз по ал. 1 се 
подава заявление до Комисията при спаз-
ване изискванията на Делегиран регламент 
2019/885 на Комисията от 5 февруари 2019 г. 
за допълнение на Регламент (ЕС) 2017/2402 
на Европейския парламент и на Съвета по 
отношение на регулаторните технически 
стандарти за уточняване на информацията, 
която се предоставя на компетентния орган 
в заявлението за оправомощаване на трета 
страна, оценяваща съответствието с изисква-
нията за ОПС (OB, L 142/1 от 29 май 2019 г.).
Произнасяне по заявлението
Чл. 56. (1) Заместник-председателят се 
произнася по пълнотата на заявлението в 
срок до 15 работни дни от получаването му.
(2) Когато заявлението и приложените 
към него данни и документи са пълни, в 
срока по ал. 1 заместник-председателят из-
праща на заявителя писмено потвърждение, 
че подаденото от него заявление е пълно.
(3) В случаите, когато към заявлението 
не са приложени всички необходими данни 
и документи, в срока по ал. 1 заместник-
председателят уведомява писмено заявителя, 
че подаденото от него заявление е непълно, 
посочва данните и документите, които трябва 
да се представят, както и срока за тяхното 
представяне, като този срок не може да е 
по-кратък от 20 работни дни и по-дълъг от 
30 работни дни и не може да се удължава 
допълнително.
(4) Когато в определения от заместник-
председателя срок по ал. 3 заявителят пред-
стави всички допълнително изискани данни 
и/или документи, заместник-председателят 
изпраща на заявителя писмено потвърждение, 
че подаденото от него заявление е пълно, в 
срок до 10 работни дни от представянето на 
данните и документите по ал. 3.
(5) Когато в определения от заместник-
председателя срок по ал. 3 заявителят не 
представи всички допълнително изискани 
данни и/или документи, производството по 
заявлението се прекратява с решение на 
Комисията по предложение на заместник-
председателя.
(6) Комисията по предложение на замест-
ник-председателя разглежда и се произнася 
по същество по заявлението в срок три ме-
сеца от издаване на писмено потвърждение 
по ал. 2, съответно по ал. 4.
(7) Комисията взема решение да издаде 
лиценз за извършване на дейност като агент 
за ОПС съответствие само ако прецени, че 
заявителят отговаря на изискванията на Рег- 
ламент (ЕС) 2017/2402, този закон и актовете 
по прилагането им. 
Отнемане на лиценза
Чл. 57. Комисията по предложение на 
заместник-председателя може да отнеме 
издадения лиценз, ако агентът за ОПС съ-
ответствие:
1. изрично се откаже от издадения лиценз;
2. е представил неверни данни или до-
кументи с невярно съдържание, които са 
послужили като основание за издаване на 
лиценза;
3. престане да отговаря на условията, при 
които е издаден лицензът, и в продължение 
на три месеца не приведе дейността си в 
съответствие с приложимите изисквания;
4. извърши и/или допусне извършването 
на грубо нарушение или на системни нару-
шения на изискванията за осъществяване на 
дейността съгласно издадения лиценз.
Д Я Л  Ч Е Т В Ъ Р Т И
ПРИНУДИТЕЛНИ АДМИНИСТРАТИВНИ 
МЕРКИ И АДМИНИСТРАТИВНОНАКАЗА-
ТЕЛНА ОТГОВОРНОСТ
Г л а в а  д е с е т а
ПРИНУДИТЕЛНИ АДМИНИСТРАТИВНИ 
МЕРКИ
Принудителни административни мерки 
спрямо лицата по дял втори 
Чл. 58. (1) Когато се установи, че дру-
жество със специална инвестиционна цел,